Public procurement notice: Modification Of A Contract/Concession During Its Term
Published: 2022-10-24
Buyer: Testnevelési Egyetem
Country: HU
Contract type: Works
Procedure: Open procedure
CPV classification: 45000000: Construction work | 45110000 | 45210000: Building construction work | 45212221 | 45212225

Technical requirements: 1123 Budapest, XII. kerület Csörsz utca 2-6. szám alatt lévő ingatlan (4818/4 hrsz) területével alkotott tömb, valamint a telek körüli közterületek (Hegyalja út, Alkotás utca, Győri út, Csörsz utca)
- 12 300 m2 nettó alapterületű multifunkcionális sportcsarnok és mélygarázs épület építése, melyből a sportcsarnok nettó alapterülete 5 757 m2 és 1 700 fő befogadó képességű. Az épület építése magában foglal előregyártott és monolit vasbeton szerkezetépítési, 230 tonna acél tartószerkezeti, építészeti, épületgépészeti, erős- és gyengeáramú munkákat, 1 500 férőhelyes mobil lelátó építését, sporttechnológiai szerelési munkákkal beépített sportszerek beépítését, közműépítés, környezetrendezési munkákat.
- A sportcsarnokban 2 200 m2-en készül sportpálya felület beépített sportfelszerelésekkel, valamint elhelyezésre kerül cca. 1 100 m2-es edzőterem a funkciókhoz szükséges kiszolgáló egységekkel, öltözőkkel, vizesblokkokkal, beépített sportszerekkel;
- A sportcsarnok és mélygarázs épület 2 350 m2 acél szerkezetű tetőfelülettel készül, amely egyenes rétegrendű műanyag lemez vízszigetelést tartalmaz;
- 400 m-es futókörű 8 sávos szabadtéri atlétikai pálya atlétikai sportok számára beépített sportszerekkel, 350 fh fedett lelátó épülettel és sportvilágítással;
- A létesítmény megvalósításához szükséges telken kívüli közmű építési és útépítési munkák elvégzése, az útcsatlakozások és a Csörsz utcai és Győri út parkolók kialakításával.
A kivitelezési munkák tartalmaznak szerkezetépítési, építészeti, épületgépészeti, erős- és gyengeáramú munkát, közműépítést, környezetrendezési munkákat és sporttechnológiai szerelési munkákat is.
Ajánlatkérő tárgyi közbeszerzési eljárás műszaki leírását a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 46. § (3) bekezdésének figyelembe vételével készítette.
3.5. Vállalkozó jelen II. számú szerződésmódosítás 3.4. pontjában szereplő határidőre vállalja a Buda II. mentőállomás generálkivitelezési munkáinak elvégzését, valamint ehhez kapcsolódóan az Alapszerződés műszaki tartalmát érintő módosítások kivitelezését a Megrendelő által biztosított kiviteli tervdokumentáció alapján. A jelen. 3.5. ponthoz tartozó részletes műszaki leírást a jelen II. számú szerződésmódosítás elválaszthatatlan részét képező 2. számú melléklet tartalmazza.
3.6. Vállalkozó a Megrendelő előzetes, írásbeli hozzájárulásával előteljesítésre jogosult. Az előzetes, írásbeli hozzájárulást megadottnak tekintik szerződő felek a jelen II. számú szerződésmódosítás Megrendelő általi aláírásával.
3.7. A kivitelezés teljesítési helye: Az Alapszerződés szerinti Építési Terület, valamint az 1123 Budapest, XII. kerület Alkotás utca 56-58. szám alatt lévő, a földhivatali nyilvántartásban Budapest belterület 4818/4 helyrajzi szám alatt nyilvántartott ingatlanrész (Építési Terület 3), amely a Mentőállomás területének feleltethető meg.
3.8. A Megrendelő az Építési Terület 3-t a Vállalkozó által az ajánlattétel során megtekintett, megismert, kiürített állapotban bocsátja a Vállalkozó rendelkezésére. A nem a Megrendelő vagyonkezelésében álló, a kivitelezéshez szükséges terület (közterület) birtokbavételének megszervezése, a szükséges engedélyek beszerzése a Vállalkozó kötelezettsége, ha ez szükséges. A közterület használati díj a Vállalkozót terheli. Az Építési Terület 3 kizárólag a kivitelezési és bontási munkák elvégzésének céljára, illetve azzal összefüggésben álló organizációs célokra használható.
3.9. A Felek rögzítik, hogy a Vállalkozót az Építési Terület 3 feletti birtoklási, használati jog kizárólag a jelen II. számú szerződésmódosítás szerinti kötelezettségeinek a teljesítése érdekében illeti meg. A Vállalkozónak ezen joga a Megrendelő részére történő birtokbaadás feltételeinek bekövetkeztével vagy, amennyiben az korábbi időpontban következik be, a jelen II. számú szerződésmódosítás egyéb módon történő megszűnésével megszűnik.
3.10. Ha az Építési Terület 3 bármely részének Megrendelő által felajánlott átvételével, vagy a munka megkezdésével a Vállalkozó olyan okból, amelyért felelős, a jelen II. számú szerződésmódosításban kitűzött időpontot követő 15 (tizenöt) napot meghaladóan késedelembe esik, a Megrendelő a II. számú szerződésmódosítástól érdekmúlásának igazolása nélkül elállhat, a Vállalkozó pedig jelen II. számú szerződésmódosításban meghatározott meghiúsulási kötbér megfizetésére köteles, továbbá a Megrendelő jogosult az ezt meghaladó kárának érvényesítésére.
3.11. A Vállalkozó a Műszaki Leírás vonatkozó rendelkezései alapján kivitelezés során külön jogszabályban meghatározott tartalmú mintavételi és megfelelőség-igazolási tervet köteles készíttetni.


Winner: ZÁÉV Építőipari Zártkörűen Működő Részvénytársaság